**Denaturare**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Străine zile parcă, prin caruselul vieții

se pierd cu nepăsare într-un vârtej perfect,

fantome și iluzii au inventat poeții,

e viața o părere, doar moartea-i subiect.

Pereții sunt prea negri, prea roșii, plini de sânge,

privirea se întoarce spre tot ce-i sumbru, gol,

cuvântul nu mai râde, e viața care plânge

strivită-n axiome despre ce-nseamnă dor.

Fundamental retoric a devorat simțirea

trecute anotimpuri de parcă nici n-au fost,

punând cenușă-n versuri, denaturăm iubirea!

O formă ne-nțeleasă nu are niciun rost.

Adina V.

14,10,2018